

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA PRIMORSKO-GORANSKA**

Komisija za provedbu javnog natječaja objavljenog u Narodnim novinama broj 16 od 9. veljače 2024. godine, na web stranicama Ministarstva pravosuđa i uprave i Policijske uprave primorsko-goranske za prijam u državnu službu policijskih službenika na neodređeno vrijeme u Ministarstvo unutarnjih poslova, Policijsku upravu primorsko-goransku objavljuje

**POZIV NA TESTIRANJE I RAZGOVOR KANDIDATIMA/KINJAMA**

koji/e su podnijeli/e pravodobne i potpune prijave te ispunjavaju formalne uvjete iz javnog natječaja za prijam u državnu službu na neodređeno vrijeme u Policijsku upravu primorsko-goransku za radno mjesto:

1. **I. POLICIJSKA POSTAJA RIJEKA**

**- policijski službenik – 4 izvršitelja**

1. **POLICIJSKA POSTAJA CRIKVENICA**

**- policijski službenik – 4 izvršitelja**

koje će se održati dana **12. ožujka 2024. godine (utorak) s početkom u 10,00 sati** u prostorijama Policijskog doma u Rijeci, Trinajstićeva 2, Rijeka.

**Kandidati koji udovoljavaju uvjetima iz javnog natječaja o tome će biti obaviješteni osobno telefonom.**

Sve dodatne informacije kandidati/kinje mogu dobiti na telefon 051/430-215 ili na e-mail tkomadina@mup.hr.

**PRAVILA TESTIRANJA**

Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem, kao i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje, ne mogu pristupiti testiranju.

**NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.**

Po utvrđivanju identiteta kandidata/kinja, isti će biti upućeni u dvoranu gdje će se održavati testiranje.

Testiranje se sastoji od pisane provjere znanja za koju se dodjeljuje od 0 do 10 bodova. **Smatra se da su kandidati/kinje zadovoljili/e na testiranju ako su dobili/e najmanje 5 bodova.**

Za vrijeme testiranja nije dopušteno:

- koristiti se bilo kakvom literaturom odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se provjera odvija bez odobrenja osobe koja provodi testiranje;

- razgovarati s ostalim kandidatima/kinjama niti na drugi način remetiti koncentraciju kandidata/kinja;

- ukoliko pojedini kandidat/kinja prekrši pravila bit će udaljen/a s provjere znanja, a njegov/njezin rezultat Komisija neće priznati niti ocijeniti.

Na razgovor (intervju) će se pozvati kandidati/kinje koji su zadovoljili na testiranju. Komisija kroz razgovor (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) boduju se na isti način kao i testiranje odnosno svakom pojedinom kandidatu/kinji se dodjeljuje određeni broj bodova od 0 do 10.

**Razgovori (intervjui) s kandidatima/kinjama održavat će se istog dana, 12. ožujka 2024. godine, a o točnom terminu razgovora kandidati/kinje će biti pravovremeno obaviješteni.**

 Komisija za provedbu javnog natječaja